L 129/44 Jurnalul Oficial al Uniunii Europene 17.5.2008 DECIZIA CONSILIULUI din 28 aprilie 2008 privind încheierea Acordului de modificare a Acordului de parteneriat dintre membrii grupului statelor din Africa, Caraibe şi Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (2008/373|CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf a doua teză și cu articolul 300 alineatul (3) al doilea paragraf, având în vedere propunerea Comisiei, având în vedere avizul conform al Parlamentului European ()), întrucât: (1)  În temeiul articolului 96 din Acordul de parteneriat dintre membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte ( (denumit în continuare „Acordul de parteneriat”), o parte care, în urma desfăşurării unui dialog politic consolidat, consideră că o altă parte nu îşi îndeplineşte o obligație cu privire la unul dintre elementele esențiale menționate la articolul 9 din Acordul de parteneriat poate invita cealaltă parte să organizeze consultări şi, în anumite situaţii, poate lua măsurile corespunzătoare, inclusiv, în cazul în care este necesar, suspendarea parțială sau totală a aplicării Acordului de parteneriat în raport cu partea în cauză. (2) În temeiul articolului 97 din Acordul de parteneriat, o parte care consideră că a avut loc un caz grav de corupție poate invita cealaltă parte să organizeze consultări şi, în anumite situaţii, poate lua măsurile corespunzătoare, inclusiv, în cazul în care este necesar, suspendarea parțială sau totală a aplicării Acordului de parteneriat în raport cu partea în cauză. () Aviz conform dat la 18 ianuarie 2007 (nepublicat încă în Jurnalul Oficial). () JO L 317, 15.12.2000, p. 3. Acord modificat ultima dată prin Acordul de modificare a Acordului de parteneriat (0J L 209, 11.8.2005, p. 27). (3)  În temeiul articolului 11b din Acordul de parteneriat, o parte care, în urma desfășurării unui dialog politic consolidat, informată în special prin rapoartele întocmite de Agenţia Internaţională a Energiei Atomice (AIEA), Organizaţia pentru Interzicerea Armelor Chimice (OIAC) și de alte instituții multilaterale relevante, consideră că cealaltă parte nu şi-a îndeplinit una dintre obligațiile care decurg din alineatul (1) al respectivului articol privind neproliferarea armelor de distrugere în masă urmează să invite cealaltă parte să demareze consultări şi, în anumite situații, să ia măsurile corespun- zătoare, inclusiv, în cazul în care este necesar, suspendarea parțială sau totală a aplicării Acordului de parteneriat în raport cu partea în cauză. (4) Ar trebui adoptată o procedură eficace în cazul în care se intenționează luarea de măsuri corespunzătoare în temeiul articolului 96, al articolului 97 sau al articolului 11b alineatele (4), (5) și (6) din Acordul de parteneriat. (5)  Ar trebui aprobat Acordul de modificare a Acordului de parteneriat între membrii grupului statelor din Africa, Caraibe şi Pacific, pe de o parte, și Comunitatea Europeană şi statele membre ale acesteia, pe de altă parte, semnat la Cotonou la 23 iunie 2000, DECIDE: Articolul 1 Acordul de modificare a Acordului de parteneriat dintre membrii grupului statelor din Africa, Caraibe şi Pacific, pe de o parte, şi Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, precum și declarațiile făcute de Comunitate, în mod unilateral sau împreună cu alte părți, şi ataşate la Actul final se aprobă prin prezenta decizie în numele Comunității Europene (?). Articolul 2 Preşedintele Consiliului este autorizat să desemneze persoana (persoanele) împuternicită (împuternicite) să depună în numele Comunității Europene instrumentul de aprobare în conformitate cu articolul 93 din Acordul de parteneriat. (') Textele acordului și actului final au fost deja publicate în JO L 209, 11.8.2005, p. 27.